ନୂଆଦିଲ୍ଲୀ ୧୯/୦୧ : ସାଂସଦଙ୍କୁ ଏବେ ଆଉ ସଂସଦ ଭବନ ପରିସର କ୍ୟାଣ୍ଟିନରେ ସବସିଡି ଖାଇବା ମିଳିବନି। ଲୋକସଭା ବାଚସ୍ପତି ଓମ ବିରଲା ଏ ସମ୍ପର୍କରେ ସୂଚନା ଦେଇଛନ୍ତି। ଓମ ବିରଲା କହିଛନ୍ତି ସାଂସଦ ଓ ଅନ୍ୟମାନଙ୍କୁ ସଂସଦ କ୍ୟାଣ୍ଟିନ ଭୋଜନରେ ଦିଆଯାଉଥିବା ସବସିଡି ବନ୍ଦ କରିଦିଆଯାଇଛି। ସଂସଦ କ୍ୟାଣ୍ଟିନକୁ ଏବେ ITDC (ଭାରତୀୟ ପର୍ଯ୍ୟଟନ ବିକାଶ ନିଗମ) ଚଲାଇବ ବୋଲି ସେ କହିଛନ୍ତି। ଏହା ପୂର୍ବରୁ ଏହି ଦାୟିତ୍ୱ ଉତ୍ତର ରେଳବାଇ ପାଖରେ ଥିଲା। ସଂସଦ କ୍ୟାଣ୍ଟିନରେ ଗୋଟିଏ ଥାଳିର ଦାମ ୩୫ ଟଙ୍କା ଥିଲା। ଦେଖନ୍ତୁ ରେଟ ଚାଟ୍।
ଓମ ବିରଲା କହିଛନ୍ତି, ଜାନୁଆରୀ ୨୯ ତାରିଖରୁ ଆରମ୍ଭ ହେବାକୁଥିବା ସଂସଦ ଅଧିବେଶନ ସମୟରେ ରାଜ୍ୟସଭା କାର୍ଯ୍ୟକାଳ ସକାଳ ୯ଟା ରୁ ଅପରାହ୍ନ ୨ଟା ଯାଏଁ ଚାଲିବ। ଲୋକସଭା କାର୍ଯ୍ୟକାଳ ସନ୍ଧ୍ୟା ୪ଟା ରୁ ରାତି ୮ଟା ଯାଏଁ ଚାଲିବ।
ସଂସଦ ଅଧିବେଶନ ଆରମ୍ଭ ହେବା ପୂର୍ବରୁ ସବୁ ସାଂସଦଙ୍କୁ କୋଭିଡ ଯାଞ୍ଚ କରାଇବାକୁ ଓମ ବିରଲା ଅନୁରୋଧ କରାଯିବ। ସାଂସଦଂକ ବାସଭବନ ନିକଟରେ ମଧ୍ୟ ଆରଟି-ପିସିଆର କୋଭିଡ ଟେଷ୍ଟ ପାଇଁ ବ୍ୟବସ୍ଥା କରାଯାଇଛି।
ସଂସଦ ପରିସରରେ ଜାନୁଆରୀ ୨୭-୨୮ ତାରିଖରେ ଆରଟି-ପିସିଆର ଯାଞ୍ଚ କରାଯିବ। ସାଂସଦଙ୍କ ପରିବାର, କର୍ମଚାରୀଙ୍କର ମଧ୍ୟ ଆରଟି-ପିସିଆର କୋଭିଡ ଯାଞ୍ଚ କରାଯିବାର ବ୍ୟବସ୍ଥା ହୋଇଛି ବୋଲି କହିଛନ୍ତି ଓମ ବିରଲା।
